Държавен вестник, бр. 66, 2014 г., стр. 111

БРОЙ  66	
Д Ъ Р Ж А В Е Н  В Е С Т Н И К 	
СТР.  111  
Други болести, предизвикани от спирохети
Тук се отнасят: невенеричен сифилис, фрамбе­
зия, ангина Винсент, Лаймска болест (хроничен 
мигриращ еритем), пинта и др.
Хелминтози
Тук спадат: шистозомиаза, ехинококоза, тени­
ози, трихинелоза, филариоза, анкилостомидоза, 
аскаридоза, трихинелоза и др.
Кандидат-служителите с ехинококоза по всич­
ки графи са негодни. При служителите се прави 
индивидуална преценка според функционалния 
дефицит на засегнатите органи и системи, ха­
рактера и особеностите на заеманата длъжност.
Последици от инфекциозни и паразитни 
болести
В експертизната практика се срещаме с къс­
ните последици от туберкулоза, полиомиелит и 
ехинококоза. 
КЛАС II. НОВООБРАЗУВАНИЯ (C00-D48)
Злокачествени новообразувания
При доказана диагноза за злокачествено за­
боляване кандидатите по 1 и 4 графа са негодни 
за работа в МВР, по графи 2 и 3 преценката на 
годността е индивидуална и се прави след ра­
дикално оперативно лечение и/или постигната 
терапевтична ремисия при минимален петгоди­
шен период без рецидив.
За служителите при благоприятен ход на за­
боляването след радикално оперативно лечение 
с клинична и лабораторна ремисия при запазена 
работоспособност се определя индивидуално 
решение за годност според характера и особе­
ностите на заеманата длъжност. 
Експертната преценка по годността е отразена 
в таблицата.
Злокачествени новообразувания на лимфната, 
кръвотворната и сродните им тъкани
Включва голяма група от лимфопролифера­
тивни заболявания – хочкинови и нехочкинови 
лимфоми.
Малигнените лимфоми представляват злока­
чествени процеси на лимфната тъкан с неясна 
етиопатогенеза.
Стадирането на заболяването става след кли­
ничен преглед, пълна параклиника, хистологичен 
резултат от туморния процес, рентгенография, 
ехография, компютърно-аксиална томография, 
трепанобиопсия (миелограма), при необходимост 
фенотипизация.
Работоспособността се определя според хисто­
логичния вариант, стадия, липсата или наличието 
на съпътстващи заболявания, чувствителност­
та към провежданото лечение и постигнатата 
ремисия. Лечението е комплексно и включва 
цитостатици, лъчетерапия, имунотерапия.
Наличието на спонтанна или индуцира­
на ремисия (клинична или хематологична) в 
хода на заболяването невинаги означава до­
бра прогноза, което трябва да се има предвид 
при връщане на работа на служителите. През 
периодите на трайна ремисия те могат да из­
пълняват служебните си задължения, ако се 
вземат предпазни мерки срещу факторите, ко­
ито могат да влошат здравното им състояние: 
повишено физическо натоварване, нощен труд, 
стрес, травми, инфекции, контакт с токсични 
вещества и йонизиращи лъчения.
Лимфоми с ниска степен на малигненост, без 
белези на активност, позволяват работа при ща­
дящи условия. При лимфоми с висока степен на 
малигненост годността се преценява от 6 месеца 
до една година от началото на заболяването.
Кандидат-служителите при наличие на тези 
заболявания са негодни за работа в МВР.
Остри левкемии
Те биват миелоидни и немиелоидни (лим­
фобластни).
Етиопатогенезата е неясна, но общото и 
основно за всички видове е блокиране в съз­
ряването и неконтролируемо разрастване на 
малигнен клетъчен клон. Болните са с тежки 
хематологични отклонения и изразен анемичен, 
хеморагичен и инфекциозен синдром.
Типизирането на левкемичния процес става 
чрез цитоморфологични, имунологични, цито­
химични, генетични изследвания. Работоспособ­
ността на болните в активния стадий и в стадия 
на възстановяване (до една година) е напълно 
загубена. Болните, при които е постигната пълна 
хематологична ремисия с дълготрайност повече 
от 6 месеца до една година, възстановяват рабо­
тоспособността си в различна степен и могат да 
работят по-лека работа, несвързана с физически 
и психически натоварвания. 
Болни, неповлияни от лечението или с 
краткотрайни ремисии, са с трайно загубена 
работоспособност. По време на лечение те са 
неработоспособни, а по време на ремисия са с 
намалена работоспособност. Това налага инди­
видуална преценка за служителите.
Кандидат-служителите са негодни за работа 
в МВР.
Хронични левкемии
Хроничните миелопролиферативни забо­
лявания: хронична миелогенна левкемия, по­
лицитемия вера, есенциална тромбоцитемия, 
миелофиброза, са заболявания, произхождащи 
от миелогенно насочената стволова клетка, ан­
гажираща и трите костномозъчни редици.
Етиологията на тези заболявания е неясна. 
Протичането им е сравнително бавно, с въз­
можности за сравнително добро терапевтично 
компенсиране.
Нозологията се определя чрез клинични, ци­
томорфологични (периферна кръв, костен мозък, 
цитогенетични, цитохимични и други изследва­
ния). Преценява се активността на процеса и 
терапевтичното поведение. Терапията основно 
е цитостатична и имунотерапия.
Прогнозата е неблагоприятна по отношение 
постигането на пълна ремисия. Преценката по 
годността за работа в МВР на служителите е 
индивидуална в зависимост от активността на 
болестния процес и терапевтичното му повлиява­
не. Противопоказани условия на труд са работа 
с тежки физически, психически натоварвания, 
нощен труд, токсични въздействия.
Кандидат-служителите са негодни за работа 
в МВР.